《满江红 双头莲》
宋代·刘学箕

一柄双花，低翠盖、呈祥现美。人正在、薰风亭上，满襟如水。

二陆比方夸俊少，两乔相并修容止。雨初晴、午永斗红酣，真奇耳。

双白鹭，双赪鲤。飞与泳，俱来此。绾双鬟天上，侍香童子。

双剑丰城双孕秀，双凫叶县双趋起。谩空谈、国士本无双，今双矣。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。